વિશ્વના વિવિધ ખંડોના અનેક મોટા શહેરોના અવાજોનો અનોખો ઓપનસોર્સ પ્રોજેક્ટ અને સંગ્રહ એટલે સાઊન્ડસિટીઝ. ગૂગલ મેપ પર દર્શાવાયેલ વિવિધ શહેરો પરથી કોઈ પણ એક પસંદ કરી એ શહેરના વિવિધ સ્થળો પર રેકોર્ડ થયેલ અવાજ તે જ સ્થળ પરના ચિહ્ન પર ક્લિક કરી સાંભળી શકાય તેવી ઓનલાઈન સગવડ. શહેર અનુસાર અને વિવિધ અવાજોના પ્રકાર મુજબ વિભાજીત કરેલી કેટેગરીઓ સાથેનો ઓનલાઈન ડેટાબેઝ. અહીં વિશ્વના અનેક નાના મોટા શહેરોના અવાજો સાંભળી શકાય છે, પરંતુ ભારતના કોઈ પણ શહેરનો અહીં ઉલ્લેખ નથી. જો કે અહીં કોઈ પણ ભાગ લઈ વિવિધ અવાજો અપલોડ કરી શકે છે, અને એમ પ્રોજેક્ટમાં ભાગ લઈ શકે છે. આ બ્રિટિશ અને સ્ટાન્ઝાનો સંયુક્ત પ્રોજેક્ટ છે. વિવિધતાભર્યો અનોખો સંગ્રહ.